stanford-oval/wikipedia huggingface dataset:
Euroopan köyhyyden ja sosiaalisen syrjäytymisen torjunnan teemavuosi 2010
Suomessa pääteemana osallisuuden ja yhteenkuuluvuuden lisääminen

Jokainen EU-maa toteuttaa teemavuotta omalla kansallisella ohjelmallaan, jossa teemavuoden tavoitteet sovitetaan maan tilanteeseen ja tarpeisiin.
Suomessa pääaiheeksi on valittu osallisuus ja yhteenkuuluvuus. Teemavuoden tapahtumilla ja hankkeilla halutaan
vahvistaa osallisuutta ja sen ymmärtämistä
edistää tasavertaisuutta ja resurssien oikeudenmukaista jakoa sekä
poistaa osallisuuden sosiaalisia ja kulttuurisia esteitä.
Tapahtumissa ja hankkeissa puheenvuoro annetaan köyhille ja syrjäytyneille sekä heidän kanssaan työskenteleville vapaaehtoistyöntekijöille, järjestöille ja sosiaalityöntekijöille.
Teemavuoden suojelija on Tasavallan presidentti Tarja Halonen.
Terveyden ja hyvinvoinnin laitos koordinoi teemavuoden toteutusta Suomessa.
Aiheesta muualla

Euroopan köyhyyden ja sosiaalisen syrjäytymisen torjunnan teemavuosi 2010
2010 Euroopan teemavuoden kampanjasivut
Emre Belözoğlu

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Emre Belözoğlu
Syntymäaika: 7. syyskuuta 1980 (ikä 44)
Syntymäpaikka: Istanbul, Turkki
Pelipaikka: keskikenttäpelaaja
Pituus: 170 senttimetriä
Seura
Seura: –
Tehtävä: päävalmentaja
Junioriseurat
1990–1992: Zeytinburnuspor
1992–1996: Galatasaray
Seurat
| Vuodet | Seura | O | (M) |
| 1996–2001 | Galatasaray | 102 | (14) |
| 2001–2005 | Internazionale | 78 | (3) |
| 2005–2008 | Newcastle United | 58 | (5) |
| 2008–2012 | Fenerbahçe | 103 | (12) |
| 2012–2013 | Atlético Madrid | 7 | (0) |
| 2013–2015 | Fenerbahçe | 56 | (14) |
| 2015–2019 | Başakşehir | 104 | (11) |
| 2019–2020 | Fenerbahçe | 26 | (3) |
Maajoukkue
| 2000–2019 | Turkki | 101 | (9) |
Valmennusura
2021: Fenerbahçe
2021–2023: Başakşehir
2023–2024: Ankaragücü
 Seurajoukkueuran tilastot kattavat vain kansalliset sarjat.
| Mitalit> Maa:   Turkki.Miesten jalkapallo.MM-kilpailut  | Mitalit> Maa:   Turkki.Miesten jalkapallo.MM-kilpailut  | Mitalit> Maa:   Turkki.Miesten jalkapallo.MM-kilpailut  | Maa:   Turkki> Miesten jalkapallo. |
| --- | --- | --- | --- |
|  Pronssia | Etelä-Korea & Japani 2002 |  |  |
Emre Belözoğlu (s. 7. syyskuuta 1980 Istanbul, Turkki) on turkkilainen jalkapallovalmentaja ja entinen keskikenttäpelaaja.
Seurajoukkueura

Emre Belözoğlu on kotikaupunkinsa mahtiseuran Galatasarayn kasvatteja. Hän debytoi seuran edustusjoukkueessa jo 16-vuotiaana kaudella 1996–1997. Belözoğlu voitti Galatasarayn riveissä kolme peräkkäistä Turkin mestaruutta vuosina 1998–2000, Turkin cupin vuosina 1998 ja 1999 sekä vuonna 2000 UEFA Cupin ja UEFA Super Cupin.
Kesällä 2001 Belözoğlu siirtyi Galatasaraysta Serie A:n Internazionaleen. Kaudella 2004–2005 hän voitti Italian cupin.
Maaliskuussa 2004 Pelé nimesi Belözoğlun FIFA 100 -listalle, eli luetteloon 125 parhaasta elävästä jalkapalloilijasta.
Heinäkuussa 2005 Belözoğlu siirtyi Interistä Newcastleen 3,8 miljoonan punnan summalla. Kolmen kauden aikana Belözoğlu pelasi Newcastlessa 58 valioliigaottelua, joissa hän teki viisi maalia.
Vuodet 2008–2012 hän edusti Fenerbahçea. Pelattuaan syyskauden 2012 espanjalaisessa Atlético Madridissa hän palasi takaisin istanbulilaisseuraan tammikuussa 2013. Belözoğlu voitti Fenerbahçessa kaksi Turkin mestaruutta kausilla 2010–2011 sekä 2013–2014.
Huhtikuussa 2012 pelatussa Turkin Superliigan ottelussa Trabzonsporia vastaan Belözoğlu herjasi rasistisesti vastustajajoukkueen Didier Zokoraa. Hän sai tapauksesta kahden ottelun pelikiellon. Istanbulin tuomioistuin tuomitsi Belözoğlun kesäkuussa 2014 tapauksesta kahden ja puolen kuukauden ehdolliseen vankeusrangaistukseen.
Heinäkuussa 2015 Belözoğlu siirtyi ilmaissiirrolla istanbulilaiseen Başakşehiriin. Neljän Başakşehirissa pelatun kauden jälkeen Belözoğlu palasi kesällä 2019 Fenerbahçeen yksivuotisella sopimuksella. Elokuussa 2020 Belözoğlu ilmoitti lopettavansa pelaajauransa.
Maajoukkueura

Turkin eri juniorimaajoukkueita vuodesta 1994 lähtien edustanut Belözoğlu debytoi Turkin A-maajoukkueessa 23. helmikuuta 2000 ystävyysottelussa Norjaa vastaan.
Belözoğlu kuului Turkin maajoukkueen runkopelaajiin vuoden 2002 MM-kilpailuissa, missä joukkue saavutti pronssia. Hän pelasi turnauksessa kuusi ottelua ja teki yhden maalin tasapeliin päättyneessä alkulohko-ottelussa Costa Ricaa vastaan.
Belözoğlu edusti Turkkia myös vuoden 2008 EM-kilpailuissa. Hän pelasi turnauksessa vain avausottelun Portugalia vastaan ja oli lopputurnauksen sivussa loukkaantumisen vuoksi.
Belözoğlu pelasi Turkin maajoukkueessa 101 maaottelua ja teki niissä yhdeksän maalia vuosina 2000–2019. Hän on Turkin maajoukkueen kaikkien aikojen neljänneksi eniten otteluita pelannut pelaaja.
Maajoukkueura > Maalit Turkin maajoukkueessa

| # | Päivämäärä | Pelipaikka | Vastustaja | Lopputulos | Kilpailu |
| --- | --- | --- | --- | --- | --- |
| 1 | 2.9.2000 | Turkki |  Moldova | 2–0 | MM-kilpailujen 2002 karsinnat |
| 2 | 9.6.2002 | Etelä-Korea |  Costa Rica | 1–1 | MM-kilpailut 2002 |
| 3 | 20.11.2002 | Italia |  Italia | 1–1 | Ystävyysottelu |
| 4 | 17.11.2007 | Norja |  Norja | 2–1 | EM-kilpailujen 2008 karsinnat |
| 5 | 10.9.2008 | Turkki |  Belgia | 1–1 | MM-kilpailujen 2010 karsinnat |
| 6 | 9.9.2009 | Bosnia ja Hertsegovina |  Bosnia ja Hertsegovina | 1–1 | MM-kilpailujen 2010 karsinnat |
| 7 | 11.8.2010 | Turkki |  Romania | 2–0 | Ystävyysottelu |
| 8 | 10.8.2011 | Turkki |  Viro | 3–0 | Ystävyysottelu |
| 9 | 11.9.2012 | Turkki |  Viro | 3–0 | MM-kilpailujen 2014 karsinnat |
Ura valmentajana

Belözoğlu nimitettiin lokakuussa 2020 Fenerbahçen urheilujohtajaksi. Hän toimi maaliskuusta 2021 kesäkuuhun 2021 Fenerbahçen väliaikaisena päävalmentajana edellisen päävalmentajan Erol Bulutin saatua potkut.
Lokakuussa 2021 Belözoğlu aloitti Başakşehirin päävalmentajana. Hänet erotettiin tehtävästään syyskuussa 2023, kun seura oli hävinnyt hänen alaisuudessaan Turkin Superliigan kauden 2023–2024 kolmesta ensimmäisestä ottelusta jokaisen.
Belözoğlu siirtyi lokakuussa 2023 kaksivuotisella sopimuksella Ankaragücün päävalmentajaksi. Ankaragücü putosi Turkin Superliigasta kauden 2023–2024 päätteeksi ja Belözoğlun sopimus Ankaragücün kanssa purettiin yhteisymmärryksessä.
Saavutukset

Galatasaray
Turkin Superliiga (3): 1997–1998, 1998-1999, 1999–2000
Turkin cup (2): 1998–1999, 1999–2000
UEFA-cup: 1999–2000
UEFA Super Cup: 2000
Internazionale
Italian cup: 2004–2005
Newcastle United
UEFA Intertoto Cup: 2006
Fenerbahçe
Turkin Superliiga (2): 2010–2011, 2013–2014
Turkin cup (2): 2011–2012, 2012–2013
Turkin supercup (2): 2009, 2014
Atlético Madrid
UEFA Super Cup: 2012
Turkin maajoukkue
Pronssia: Jalkapallon maailmanmestaruuskilpailut 2002
Etelänkoskelo

| Etelänkoskelo |
| --- | --- |

Uhanalaisuusluokitus
 Hävinnyt  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sorsalinnut Anseriformes
Heimo::  Sorsat Anatidae
Suku::  Koskelot Mergus
Laji::  australis
Kaksiosainen nimi
 Mergus australis  Hombron & Jacquinot, 1841 
Katso myös
   Etelänkoskelo Wikispeciesissä   Etelänkoskelo Commonsissa 
Infobox OKNimi-testi OKIUCN-testi OK: 
Etelänkoskelo (Mergus australis) on sukupuuttoon kuollut koskelolaji. Se löydettiin Uuden-Seelannin Aucklandsaarilta. Viimeinen havainto on vuodelta 1902.
Ferrokromi

Ferrokromi on metalliseos, joka sisältää pääasiassa rautaa ja kromia metallisessa muodossa. Kromipitoisuus voi olla esimerkiksi 40–70 % riippuen malmin kromipitoisuudesta. Epäpuhtauksina ferrokromissa on esimerkiksi hiiltä, piitä ja fosforia. Ferrokromin tyypillinen käyttökohde on ruostumattoman teräksen raaka-aineena.
Ferrokromia valmistetaan kromiitti-malmista ensin paloittelemalla ja jauhamalla malmi, jossa kromi ja rauta ovat hapen yhdisteinä eli oksidina. Tämä murske ja jauhe rikastetaan kaivoksella siten, että sivukiveä saadaan pois mahdollisimman paljon. Karkeampi ja rikkaampi jae rikastetaan palarikasteeksi ja hienoaine rikastetaan hienorikasteeksi, joka edelleen sintrataan  pelleteiksi sintraamolla. Näin saadut palarikaste ja pelletit sulatetaan ferrokromitehtaan sähkökäyttöisissä valokaariuuneissa, joissa rauta ja kromi saadaan prosessimetallurgisesti erotettua hapesta eli pelkistettyä koksin avulla. Samalla syntyy runsaasti häkäkaasua, joka käytetään hyödyksi tehtaalla. Sulatusprosessissa käytetään myös kvartsia kuonanmuodostajana eli fluksina. Tuloksena ferrokromitehtaan prosessista saadaan siis metallista rauta-kromi-metallia eli ferrokromia. Myös prosessissa syntyvä ferrokromikuona on arvokas sivutuote, joka hyödynnetään kokonaan.
Suomessa ferrokromia tuottaa Outokumpu Oyj:n tehdas Torniossa. Kromimalmi tuotetaan  Elijärven kaivoksella.
Evy Björkman

Evy Mathilda Björkman (24. toukokuuta 1876 Helsinki – 18. huhtikuuta 1960 Helsinki) oli suomalainen ruotsin kielellä kirjoittanut näytelmäkirjailija.
Teoksia

Stenbacka gård : dramatiskt utkast i två akter teoksessa Teater : Saml. 3. Ungdomsföreningarnas teaterbibliotek 7-9. Söderström, Helsingfors 1919
Studiecirkeln, dess mål, medel och metoder : kort handledning i studiecirkelverksamhet. Svenska föreläsningsbyrån, Helsingfors 1931
Ungdomsrörelsen i Svenska Nyland 1889-1939 ; red. Evy Björkman och Alexander Rajalin. Nylands svenska ungdomsförbund, Borgå 1942
Etelänkruunukurki

| Etelänkruunukurki |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kurkilinnut Gruiformes
Heimo::  Kurjet Gruidae
Suku::  Kruunukurjet Balearica
Laji::  regulorum
Kaksiosainen nimi
 Balearica regulorum  (Bennett, 1834) 

Katso myös
   Etelänkruunukurki Wikispeciesissä   Etelänkruunukurki Commonsissa 
Infobox OKNimi-testi OKIUCN-testi OK: 
Etelänkruunukurki (Balearica regulorum) on afrikkalainen kurkilintu. Lajista tunnetaan kaksi alalajia, joista nimialalaji regulorum elää mantereen etelä- ja lounaisosissa Angolasta ja Namibiasta Botswanaan, Zimbabween ja Etelä-Afrikkaan. Alalaji gibbericeps elää mantereen itäosassa Ugandasta ja Keniasta Pohjois-Zimbabween ja Pohjois-Mosambikiin. Edward Turner Bennett kuvaili lajin holotyypin Etelä-Afrikasta vuonna 1834.
Etelänkruunukurki esiintyy Ugandan lipussa.

Balearica regulorum gibbericeps
Favoriten linna

Favoriten linna.
Favoriten linna (saks. Schloss Favorite) on barokin tyylisuuntaa edustava huvi- ja metsästyslinna Ludwigsburgin kaupungissa Saksan Baden-Württembergissä. Linna rakennettiin vuosina 1717–1723 Württembergin herttualle Eberhard Ludwigille hoviarkkitehti Donato Giuseppe Frisonin suunnitelmien pohjalta. 1800-luvun alussa linnan sisätilat muutettiin edustamaan uusklassismin tyylisuuntaa. Uusklassisesta suunnittelusta vastasi arkkitehti Nikolaus Friedrich von Thouret.
Aiheesta muualla

Wikimedia Commonsissa on kuvia tai muita tiedostoja aiheesta .
Favoriten linna Ludwigsburgin Internet-sivuilla
FN Five-seveN

| FN Five-SeveN |
| --- | --- |
 FN Five-seveN USG varustettuna taktisella taskulampulla.
Tyyppi:  itselataava pistooli
Valmistaja:  FN Herstal
Valmistusmaa:   Belgia
Valmistusvuodet:  2004–
Tekniset tiedot
Kaliiperi(t):  5,7×28 mm
Piipun pituus:  122 mm
Paino (tyhjänä):  620 g
Lipas:  tanko
Kapasiteetti:  20 patruunaa
Ammuksen lähtönopeus:  625 m/s
Tehokas kantama:  50 m
Teoreettinen kantama:  1 500 m
FN Five-SeveN (myös FN 5-7) on belgialaisen asevalmistaja Fabrique Nationale de Herstalin valmistama itselataava pistooli.
Yleistietoa

FN Herstal suunnitteli Five-seveNin yhdessä FN P90 -konepistoolin kanssa. Niiden käyttämä 5,7 × 28 millimetrin patruuna kehitettiin erityisesti läpäisemään luodinkestävät liivit. Patruunan luoti kykenee läpäisemään kevlar-liivit 300 metrin päästä ja sotilaskypärän 240 metrin päästä. Five-seveNin etuja ovat tulivoimaisuuden ohella tarkkuus, pieni rekyyli, poikkeuksellisen suuri lähtönopeus, kevyt paino ja poikkeuksellisen suuri 20 ammuksen lipas, jotka tekevät pistoolista hyvin luotettavan aseen.
Vaikka jotkin erikoisjoukot, esimerkiksi Ranskan GIGN ja poliisin SWAT-yksiköt eri maissa käyttävätkin Five-seveNiä, pistooli ei ole ainakaan tällä hetkellä yleisesti suosittu ase.
Aiheesta muualta

Guns & Ammo -lehden artikkeli (Arkistoitu – Internet Archive) (englanniksi)
American Handgunner Five-seveN/P90-artikkeli (Arkistoitu – Internet Archive) (englanniksi)
FNH USA:n kotisivu (Arkistoitu – Internet Archive) (englanniksi)
Modern Firearms – Five-seveN (englanniksi)
Euroopan liberaalidemokraattien liiton ryhmä

| Euroopan liberaalidemokraattien liiton ryhmä ALDE |
| --- | --- |
 
  
 
Perustettu:  20. heinäkuuta 2004
Jäsenpuolueet:  Euroopan liberaalidemokraattinen puolue Euroopan demokraattinen puolue
Puheenjohtaja:  Guy Verhofstadt
Edustus:  69 / 751
Ideologia:  liberalismi konservatiiviliberalismi sosiaaliliberalismi euromyönteisyys federalismi
Kotisivu:  www.alde.eu
Euroopan liberaalidemokraattien liiton ryhmä (Alde) (ransk. Alliance des Démocrates et des Libéraux pour l'Europe) oli vuosina 2004–2019 toiminut kahden Euroopan unionin poliittisen puolueen, Euroopan liberaalidemokraattisen puolueen ja Euroopan demokraattisen puolueen liitto. Se oli vuoden 2014 eurovaalien jälkeen neljänneksi suurin puolue Euroopan parlamentissa 67 jäsenellä 20 eri maasta. Suomesta ryhmään kuuluivat keskustan ja RKP:n europarlamentaarikot.[lähde? ]
Ryhmä henkilöityi loppuaikoinaan vahvasti puheenjohtajaansa Guy Verhofstadtiin ja tämän liberaaliin federalistiseen linjaan. Alde-ryhmä oli yleisesti arvoliberaali sekä ajoi yksilönvapautta, vapaita markkinoita ja sääntelyn purkamista.
Euroopan parlamentin lisäksi Alde oli edustettuna myös alueiden komiteassa, Euroopan neuvoston parlamentaarisessa yleiskokouksessa sekä Naton parlamentaarisessa yleiskokouksessa.[lähde? ]
Alde ja Emmanuel Macronin johtama En Marche! -puolue muodostivat Euroopan parlamenttiin 12. kesäkuuta 2019 uuden ryhmän, jonka nimi on Uudistuva Eurooppa.
Alde-ryhmä Euroopan parlamentissa > Taustaa

Liberaalidemokraattisen Euroopan liberaali- ja demokraattipuolueen parlamenttiryhmän kokouksessa, joka pidettiin Brysselissä 13. heinäkuuta 2004, hyväksyttiin suositus uuden ryhmän luomisesta. Ryhmä muodostettiin niistä Euroopan parlamentin jäsenistä, jotka kuuluivat François Bayroun johtaman UDF-puolueen perustamaan Euroopan demokraattiseen puolueeseen, Liettuan työväenpuolueeseen ja Italian Margherita-puolueeseen. Kaksi Euroopan poliittista puoluetta olisivat edelleen erillisiä puolueita Euroopan parlamentin ulkopuolella. Ryhmällä oli alun perin 88 jäsentä.[lähde? ]
Alde-ryhmän järjestäytymiskokouksessa, joka pidettiin välittömästi ELDR-puolueen kokouksen jälkeen, ryhmän johtajaksi valittiin Euroopan parlamentin jäsen Graham Watson Yhdistyneen kuningaskunnan liberaalidemokraattisesta puolueesta. Lisäksi kokouksessa hyväksyttiin kymmenestä kohdasta koostuva ”ohjelma Euroopalle”.[lähde? ]
Alde-ryhmä Euroopan parlamentissa > Ohjelma

Alde hyväksyi eurovaaliohjelmansa vuodelle 2014 Lontoon kongressissa marraskuussa 2013. Ohjelmassa korostetaan yksinkertaisempaa, vahvempaa ja vähemmän byrokraattista Eurooppaa. Alde-puolueen kärkiehdokkaat kevään 2014 eurovaaleissa olivat ryhmän puheenjohtaja Guy Verhofstadt sekä komission varapuheenjohtaja Olli Rehn.[lähde? ]
Alden vaaliohjelmassa painotetaan vihreän talouden merkitystä, kestävää kasvua, työllisyyttä, hallinnon avoimuutta ja tehokkuutta sekä läheisyysperiaatetta. Alden ensisijainen tavoite on voittaa Eurooppaa uhkaavat vakavat taloudelliset haasteet. Vaaliohjelmassa esitellään toimia, jotka johtavat ulos nykyisestä kriisistä vauhdittamalla taloutta ja luomalla uusia työpaikkoja.[lähde? ]
Aiheesta muualla

Alde-ryhmän verkkosivut
Alde-puolueen verkkosivut
Euroopan demokraattisen puolueen verkkosivut
Alliance of Liberals and Democrats for Europe in the Committee of the Regions (Arkistoitu – Internet Archive)
Alliance of Liberals and Democrats for Europe in Pace
Eths

| Eths |
| --- | --- |

Tiedot
Toiminnassa:  1999–
Tyylilaji:  metalcore, nu metal
Kotipaikka:   Ranska, Marseille
Laulukieli:  ranska
Aiheesta muualla
eths.net
Infobox OKNimi-testi OK: 
Eths on ranskalainen metalliyhtye. Se sai alkunsa maaliskuussa 1999 kolmen ranskalaisyhtyeen, Melting Pointin, Shockwaven ja X-Krutian, jäsenten 
perustettua oman yhtyeensä. Ethsin huomiota herättävin piirre on sen laulajan, Candicen, ääni, jota jotkut erehtyvät kuvittelemaan ajoittain miehen ääneksi.
Eths on julkaissut toistaiseksi useita maxi-CD:tä ja kaksi kokopitkää albumia, joista jälkimmäinen (Tératologie) on julkaistu myös Ranskan ulkopuolella.
Jäsenet > Nykyiset

Candice Clot - laulu
Stephane Bihl - kitara, samplet, taustalaulu
Gregory Rouviere - kitara
Geoffrey Neau - basso
Matthieu LeChevalier - rummut
Jäsenet > Entiset

Guillaume - rummut (1999-2006)
Roswell - basso (1999-2006)
Diskografia

Autopsie (2000, Maxi-CD)
Samantha (2002, Maxi-CD)
Sôma (2004)
Tératologie (2007 Ranskassa, 2008 muualla)
III (2012)
Ankaa (2016)
The Best of Eths (2017)
Aiheesta muualla

Ethsin virallinen sivusto (ranskaksi ja englanniksi (Arkistoitu – Internet Archive)
FS Var (A608)

| Var |
| --- | --- |
 Var

Aluksen vaiheet
Rakentaja:  Arsenal de Brest
Kölinlasku:  8. toukokuuta 1979
Laskettu vesille:  1. kesäkuuta 1981
Palveluskäyttöön:  29. tammikuuta 1983
Tekniset tiedot
Uppouma:  7 600 t (standardi) 17 800 t (kuormattu)
Pituus:  157,2 m
Leveys:  21,2 m
Syväys:  8,65 m (keskimääräinen) 10,8 m (kuormattu)
Koneteho:  2 x Pielstick 16PC2-5V400 -dieselmoottoria
Nopeus:  19 solmua
Miehistöä:  159, joista 8 upseeria
Aseistus
Aseistus:  2 x Bofors 40 mm 4 x 12,7 mm Browning M2
Var (runkonumero A608) on Ranskan laivaston Durance-luokan tankkeri (ransk. Le bätiment de commandement et de ravitaillement).
Valmistus

Alus tilattiin Brestin laivastontelakalta, missä köli laskettiin 8. toukokuuta 1979. Se laskettiin vesille 1. kesäkuuta 1981 ja otettiin palvelukseen 29. tammikuuta 1983.
Palvelus

Var oli 2014 edelleen palveluksessa sijoitettuna Toulonin laivastotukikohtaan.
Efima

| Efima Oyj |
| --- | --- |

Tunnuslause:  Erikoistumme sinuun
Yritysmuoto:  Julkinen osakeyhtiö
Perustettu:  2008
Toimitusjohtaja:  Tero Salminen
Kotipaikka:  , Helsinki Suomi
Liikevaihto:  22,3 milj. euroa (06/2020–05/2021)
Liikevoitto:  –10 000 € (06/2020–05/2021)
Henkilöstö:  280 (2021)
Omistaja:  perustajat (yli 90 % vuonna 2021)
Kotisivu:  efima.com
Infobox OKVirheellinen NIMI-arvo: 
Efima Oyj on palveluyritys, joka on erikoistunut liiketoiminta- ja talousprosessien kehittämiseen ja toteuttamiseen. Se tarjoaa pilvipalveluina ohjelmistoja toiminnanohjaukseen, taloushallintoon ja laskujenvälitykseen. Muita yrityksen palveluja ovat konsultointi ja taloushallinnon ulkoistuspalvelut. Efima toimii Helsingissä ja Tampereella ja sen asiakkaat ovat suuria ja keskisuuria yrityksiä.
Historia

Tero Salminen, Sanna Kaarlejärvi, Kai Lyytinen ja Antti Kosunen perustivat Efiman loppuvuonna 2008. He halusivat yhdistää kolme asiaa: taloushallinnon, järjestelmäosaamisen ja saas-mallin. Efima tarjosi alusta asti taloushallinnon ohjelmistoja pilvipalveluna. Toiminta lähti liikkeelle Tekesin ja Aalto-yliopiston Aaltoes-yrityshautomon kautta. Vuonna 2010 lanseerattiin pilvipalvelut Efima Finance ja Efima ERP, seuraavana vuonna julkaistiin ensimmäinen maailmanlaajuinen ERP-projekti.
Toukokuussa 2015 päättyneellä tilikaudella Efiman liikevaihto nousi seitsemään miljoonaan euroon ollen 56 prosenttia edellistä kautta suurempi. Kasvu jatkui seuraavallakin kaudella, mutta yritys jäi vähän tavoitteestaan. Kasvua jarruttivat rekrytointipulmat, sillä joidenkin työpaikkojen täyttäminen kesti ennakoitua pidempään. Yhtiö halusi palkata työntekijöitä, jotka sopisivat arvoiltaan yhtiön arvoihin.
Vuonna 2018 Efima sai siihenastisen historiansa suurimman tilauksen. 5,7 miljoonan euron arvoisessa viisivuotisessa sopimuksessa Maakuntien tilakeskus -yhtiö  ulkoisti Efimalle taloushallinnon ulkoisen laskennan digitaaliset palveluprosessit, kuten kirjanpidon, myynti- ja ostolaskutuksen, matka- ja kululaskut sekä maksatuksen. Efima oli voittanut aiemmin Maakuntien tilakeskuksen järjestelmäkilpailutuksen. 3,2 miljoonan arvoinen toimitus tehtiin yhdessä BearingPoint Finlandin kanssa.
Efiman yhdysvaltalainen tytäryhtiö Dooap Inc muutti keväällä 2019 New Yorkista Austiniin. Dooap sai nimensä Efiman kehittämästä ostolaskujenkäsittelyohjelmasta, joka toimii Microsoft Dynamics -ympäristössä. Kesäkuussa Efima kertoi, että sen työntekijöistä 51 prosenttia oli naisia.
Kesäkuussa 2021 Efima kertoi aikeistaan listautua First North -markkinapaikalle. Efimasta eriytettiin Dooap Oy, jonka tytäryhtiöksi yhdysvaltalainen Dooap Inc siirtyi. Dooap oli keskittynyt taloushallintoon suunnattuun SaaS-tuotteeseensa. Dooapilla ja Efimalla oli samat omistajat, mutta Dooapin omistuspohjaa oli tarkoitus kasvattaa pääomasijoittajilla.
Helmikuussa 2022 Efima kertoi, että sen suunnitellun listautumisannin ankkurisijoittajia ovat Danske Invest Suomi Osake -rahasto ja Keskinäinen Työeläkevakuutus Elo, jotka aikoivat merkitä osakkeita yhteensä noin 2,5 miljoonan euron edestä. Yhteensä annissa tavoiteltiin noin 6 miljoonan euron bruttovaroja.
Organisaatio

Efiman toimitusjohtajana on toiminut Tero Salminen helmikuusta 2009 lähtien. Vuonna 2021 yhtiöllä oli 280 työntekijää Helsingissä ja Tampereella.
Efiman hallitukseen kuuluivat talvella 2022 puheenjohtaja Minna Alitalon lisäksi Lars Husberg, Janne Juusela, Kai Lyytinen ja Jorma Turunen.
Kesäkuussa 2021 Efimalla oli 150 omistajaa. Yhtiön perustajat Sanna Kaarlejärvi, Antti Kosunen, Kai Lyytinen ja Tero Salminen omistivat osakkeista yli 90 prosenttia.
Tuotteet

Efiman asiakkaita ovat esimerkiksi Attendo, Caruna, Lumon, Sarastia, Senaatti-kiinteistöt ja YIT.
Efima toimittaa taloushallinnon ja toiminnanohjauksen ohjelmistoja SaaS-liiketoimintamallilla, mutta myös Microsoft Dynamics 365FO -järjestelmiä ja SaaS-palveluita. Sillä on osaamista myös ohjelmistorobotiikasta ja tekoälystä.
Tunnustukset

Vuonna 2012 Efima pääsi Deloitten nopeimmin kasvavien teknologiayritysten Rising Star -sarjassa sijalle neljä. Se oli kasvanut kolmessa vuodessa 853 %.
Efima on osallistunut Suomen parhaat työpaikat -tutkimukseen sekä pienten että keskisuurten yritysten sarjoissa
Vuonna 2013 Efima sijoittui seitsemänneksi tutkimuksessa pienten yritysten sarjassa
Vuonna 2014 Efima paransi sijoitustaan pienten yritysten (alle 50 työntekijää) sarjassa nousten sijalle 5.
Vuonna 2015 Efiman siirtyi keskisuurten yritysten sarjaan (50–499 työntekijää) sijoittuen listalla tilalle 7.
Vuonna 2016 Efima oli sijalla 6 keskisuurten yritysten  sarjassa
Vuonna 2016 Efima  pääsi ensimmäistä kertaa mukaan Tivi-lehden 250 suurinta ICT-yritystä –listaukseen ollen sijalla 239. Vuonna 2019 se oli sijalla 201 ja vuonna 2021 sijalla 142.
Aiheesta muualla

Yrityksen verkkosivut